sàqum baat wolof-wolof
jub-loxo : borom fetal gi dafa jub-loxo mootax mu jam till. safaan wi mooy dëng-loxo wala jubadi-loxo.
jubadi-loxo : dëng-loxo. rëbbkat warul a jubadi-loxo.
jubb b- : am na ñett jubb ci bopp bi.
jub : wutal ma bant bu jub. / am jikko ju baax, gore. nit dafa war a jub ba ñépp wóolu ko. safaan wi mooy jubadi wala dëng.
juddu : weeru awiril wi weesu la doom ji juddu.
jug : dinañuy wax tamit jog wala jóg. (seetal jog)
jukkandi : soj, xurfaan. mbaam mi dafa jukkandi.
jukki : génne. jukki na siwoo bi nekkoon ci biir barigo bi.
jula : jaay. dafay jula ca marse ba.
jullikaata b- : nguri b-. garab gi am na jullikaata.
julli : deel julli balaa ñu lay jullee.
jumaa j- : jàkka ju ñuy jullee àjjuma. àjjuma mooy bésu jumaa.
jumbax b- : xale yu jigeen yi bu ñu solee yenn yére yi, seen jumbax bi dafay feeñ. dinañuy wax tamit jumbux b-.
jumbux b- : dinañuy wax tamit jumbax b-. (seetal jumbax)
jumeet : (ne jumeet). dinañuy wax tamit jimeet (ne). (seetal jimeet)
jumla b- : gilint g-. jëlal jumla bi taal sébb yi. dinañuy wax tamit jum b-.
jum b- : dinañuy wax tamit jumla b-. (seetal jumla)
jumtukaay b- : lu ñuy jëfandikoo. ki ngay liggeeyloo, jox ko ay jumtukaay yu doy. dinañuy wax tamit jumtuwaay b-.
jumtuwaay b- : dinañuy wax tamit jumtukaay b-. (seetal jumtukaay)
junj : wax lu leerul. junj doy na borom xel. (léebu).
junjuŋ b- : ndëndu buur mu rëy ci dëkku séereer yi, ndënd m-. séereer yaa ngay tëgg junjuŋ ya.
junkëri b- : fas w-, sàll w-. ab junkëri la jënd démb.
junki : funki, fokki. beñe dugub dafay junki.
junne b- : mënuloo waññi ba junne. dinañuy wax tamit junni b-.
junni b- : dinañuy wax tamit junne b-. (seetal junne)
junqoob b- : koti b-, kuppukala b-. gis nañu ay junqoob géej. dinañuy wax tamit junqóob b-.
junqóob b- : dinañuy wax tamit junqoob b-. (seetal junqoob)
juñ b- : dinañuy wax tamit jóoñ. (seetal jóoñ)
jurgoot b- : dunq wala leneen lu ñuy xasane nopp. jottali ma benn jurgoot bi.
jur : meññ. ku jur xale bii ?
juroom-benn : waññi na ba juroom-benn.
juroom-ñaar : wax na ko ko juroom-ñaari yoon.
juroom b- : am na juroomi doom.
juubu : def loo tayul, juum. dafa wooroon wànte juubu na mos ci lem gi.
juug : jóor, jal. juug na yére yi yépp ci biti.
juum : dafa juum rekk waaye loolu du jikkoom. safaan wi mooy tay.
juun-juuni : ñàkk a toog benn palaas, jaabante. mu ngi juun-juuni rekk ni ku réerle dara.
juunal : moyal. danga juunal ànteenu tele bi.
juunuunu : ñaaw. loolu soo ko defee, dinga def lu juunuunu. safaan wi moo rafet.
juutal : danga juutal téere bi.
juuti b- : taks b-. juuti bi jaaykat yi di fey méeri bi dafa leen war a amal njëriñ. / kiy nangu juuti. jaaykat yi juuti rekk lañuy bañ a gis.
juux : dinañuy wax tamit jóox. (seetal jóox)
juy : mbas. xale bi ñu doon dàqe juy na leen ñoom ñépp. dinañuy wax tamit njuy.
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn